stanford-oval/wikipedia huggingface dataset:
Muuttuvamassainen systeemi
Esimerkkejä > Tsiolkovskin laki

Tarkastellaan avaruusrakettia, joka liikkuu rakettimoottorinsa avulla tyhjässä avaruudessa siten, että siihen ei kodistu ulkoisia voimia. Oletetaan raketin liike yksiuloitteiseksi, jolloin nopeusvektorit voidaan korvata skalaareilla (vauhti). Olkoon raketin ja kyydissä olevan polttoaineen yhteismassa aluksi  m_{0} ja raketin vauhti aluksi  v_{0}. Oletetaan, että raketin palokaasujen vauhti (rakettiin nähden) on koko ajan vakio  -v_{\text{e}} (vauhti on negatiivinen, koska palokaasut liikkuvat raketista katsottuna eri suuntaan). Raketin liikeyhtälö on tällöin
-v_{\text{e}}{\frac {\mathrm {d} {\tilde {m}}}{\mathrm {d} t}}={\tilde {m}}{\frac {\mathrm {d} {\tilde {v}}}{\mathrm {d} t}},
missä  {\tilde {m}} on raketin ja sen sisältämän polttoaineen massa ja  {\tilde {v}} raketin vauhti ajanhetkellä  t. Poistetaan aikariippuvuus kertomalla liikeyhtälön kumpikin puoli  \mathrm {d} t:llä:
-v_{\text{e}}\,\mathrm {d} {\tilde {m}}={\tilde {m}}\,\mathrm {d} {\tilde {v}}.
Järjestellään termejä ja integroidaan yhtälö puolittain integrointirajoina alkuhetki (massa  m_{0}, nopeus  v_{0}) ja mielivaltainen ajanhetki (massa  m, nopeus  v):
{\begin{aligned}\mathrm {d} {\tilde {v}}&=-v_{\text{e}}\,{\frac {\mathrm {d} {\tilde {m}}}{\tilde {m}}}\\\int _{v_{0}}^{v}\mathrm {d} {\tilde {v}}&=-v_{\text{e}}\int _{m_{0}}^{m}{\frac {\mathrm {d} {\tilde {m}}}{\tilde {m}}}\\v-v_{0}&=-v_{\text{e}}\left(\ln m-\ln m_{0}\right)=v_{\text{e}}\ln \left({\frac {m_{0}}{m}}\right)\end{aligned}}
Tästä saadaan kaava raketin nopeudelle sen kokonaismassan funktiona:
v(m)=v_{0}+v_{\text{e}}\ln \left({\frac {m_{0}}{m}}\right).
Tämä tunnetaan myös Tsiolkovskin lakina.
Esimerkkejä > Raketin nousunopeus

Tarkastellaan rakettia, joka lähtee avaruuteen maanpinnalta. Oletetaan raketin nousevan koko ajan pystysuoraan, jolloin nopeusvektorit voidaan edellisen esimerkin tavoin korvata vauhdeilla. Yksinkertaisuuden vuoksi oletetaan, että laukaisun jälkeen raketti polttaa polttoainettaan muuttumattomalla nopeudella 



−

d

m

/


d

t
=:
α
>
0


{\textstyle -\mathrm {d} m/\mathrm {d} t=:\alpha >0}

 (kilogrammaa sekunnissa) ja että pakokaasujen vauhti rakettiin nähden on koko ajan vakio  -v_{\text{e}}. Olkoon raketin massa ennen lähtöä  m_{0}.
Nousun aikana rakettiin vaikuttaa koko ajan maapallon gravitaatio, ja oletetaan, että rakettiin ei kohdistu muita ulkoisia voimia, jolloin
F=-{\tilde {m}}g,
missä  {\tilde {m}} on raketin massa ja  g on maapallon putoamiskiihtyvyys (miinusmerkki, koska positiivinen  y-suunta valitaan positiiviseksi). Raketin liikeyhtälö on tällöin
-{\tilde {m}}g+v_{\text{e}}\alpha ={\tilde {m}}{\frac {\mathrm {d} {\tilde {v}}}{\mathrm {d} t}},
missä  {\tilde {v}} on raketin vauhti ajanhetkellä  t. Järjestellään termejä uudelleen:
\mathrm {d} {\tilde {v}}=\left(-g+v_{\text{e}}{\frac {\alpha }{\tilde {m}}}\right)\mathrm {d} t.
Yhtälössä on nyt liikaa muuttujia ratkaisua ajatellen, joten poistetaan aikariippuvuus käyttämällä tietoa 




d




m
~




/


d

t
=
−
α


{\textstyle \mathrm {d} {\tilde {m}}/\mathrm {d} t=-\alpha }

:
\mathrm {d} {\tilde {v}}=\left({\frac {g}{\alpha }}-{\frac {v_{\text{e}}}{\tilde {m}}}\right)\mathrm {d} {\tilde {m}}.
Integroidaan saatu yhtälö puolittain integrointirajoina alkuhetki (massa  m_{0}, nopeus 0) ja mielivaltainen ajanhetki (massa  m, nopeus 



v


{\textstyle v}

):
{\begin{aligned}\int _{0}^{v}\mathrm {d} {\tilde {v}}&=\int _{m_{0}}^{m}\left({\frac {g}{\alpha }}-{\frac {v_{\text{e}}}{\tilde {m}}}\right)\mathrm {d} {\tilde {m}}\\v&={\frac {g}{\alpha }}(m-m_{0})+v_{\text{e}}\ln \left({\frac {m_{0}}{m}}\right)\end{aligned}}
Aikariippuvuus saadaan sijoittamalla saatuun yhtälöön raketin massa ajan funktiona (kun 



t


{\textstyle t}

 on laukaisusta kulunut aika):
m(t)=m_{0}-\alpha t.
Raketin nopeus ajan funktiona on tällöin
v(t)=-gt+v_{\text{e}}\ln \left({\frac {m_{0}}{m_{0}-\alpha t}}\right).
Ylhäällä:  m-massainen kappale liikkuu ajanhetkellä  t nopeudella  \mathbf {v}  ulkopuolisen tarkastelijan inertiaalikoordinaatistossa. Alhaalla: Ajanhetkellä 



t
+

d

t


{\textstyle t+\mathrm {d} t}

 kappaleesta irtoaa pieni 




d


m
′



{\textstyle \mathrm {d} m'}

-massainen osa, joka liikkuu samassa koordinaatistossa nopeudella  \mathbf {u} .
Raketti nousee pystysuoraan ylöspäin maapallon gravitaatiokentässä. Infinitesimaalisen ajan  \mathrm {d} t kuluessa raketin massa pienenee 




d

m


{\textstyle \mathrm {d} m}

 verran.
Saud Meqlad

| Mitalit> Maa:   Kuwait.Poikien ammunta.MM-kilpailut  | Mitalit> Maa:   Kuwait.Poikien ammunta.MM-kilpailut  | Mitalit> Maa:   Kuwait.Poikien ammunta.MM-kilpailut  | Maa:   Kuwait> Poikien ammunta. |
| --- | --- | --- | --- |
|  Hopeaa | Nikosia 2007 | Trap |  |
Saud Meqlad (s. 8. tammikuuta 1988) on kuwaitilainen haulikkoampuja.
Saud Meqlad on saavuttanut MM-kilpailuissa Nikosiassa 2007 hopeaa poikien trapissa tuloksella 117.
Samoan maanjäristys 2009

| Samoan maanjäristys 2009 |
| --- | --- |

Päivämäärä:  29.9.2009
Magnitudi:  8 (Mw)
Maat, joihin vaikutukset ulottuivat:   Samoa  Amerikan Samoa  Tonga 
Henkilövahingot:  189 kuollutta
Samoan maanjäristys 2009 oli 8 magnitudin maanjäristys, joka tapahtui Samoalla 29. syyskuuta 2009 kello 6.48 paikallista aikaa. Se aiheutti viisi erillistä tsunamia. Järistyksen nostattama tsunami surmasi 189 ihmistä, joista 159 Samoalla, 31 Amerikan Samoalla ja 9 Tongalla.
Alle vuorokautta myöhemmin maa järisi Sumatran lähistöllä.
Aiheesta muualla

Wikimedia Commonsissa on kuvia tai muita tiedostoja aiheesta .
Wikiuutisissa on aiheeseen liittyvä uutinen: Samoalla tuhoisa tsunami
Sami Ahola

Sami Ahola (s. 5. marraskuuta 1968) on suomalainen pesäpalloilija, joka edusti pääsarjatasolla Pattijoen Urheilijoita, Kiteen Palloa ja Oulun Lippoa. Ahola on pelannut miesten Superpesiksen runkosarjassa 422 ottelua ja on lyönyt 958 juoksua. Hän on voittanut lyöjäkuninkuuden neljästi (1996–1999) ja pelannut Itä–Länsi-ottelussa kuusi kertaa. Aholalla on kolme Suomen mestaruutta (1999, 2000, 2008), neljä hopeaa (1997, 2001, 2002, 2006) ja yksi pronssi (1998).
Saavutukset > Pelaajana

3 SM-kultaa: 1999, 2000, 2008
4 SM-hopeaa: 1997, 2001, 2002, 2006
1 SM-pronssi: 1998
6 Itä-Länsi-ottelua: 1994, 1996-2000
Superpesiksen lyöjäkuningas (4): 1996, 1997, 1998, 1999
Vuoden jokeri (5): 1996, 1997, 1998, 1999, 2000
Sean Schemmel

| Sean Schemmel |
| --- | --- |

Henkilötiedot
Syntynyt: 21. marraskuuta 1968 (ikä 55)  Waterloo, Iowa
Näyttelijä
Aktiivisena:  1999–
Merkittävät roolit:  Goku (Dragon Ball Z) Dr. Vellian Crowler (Yu-Gi-Oh! GX) Black Doom (Shadow the Hedgehog)
Aiheesta muualla
IMDb 
Sean Schemmel (s. 21. marraskuuta 1968 Waterloo, Iowa) on yhdysvaltalainen ääninäyttelijä ja ohjaaja.
Ura

Schemmel aloitti uransa nukketeatterin parissa ja siirtyi ääninäyttelemisen pariin vuonna 1999 ja on useimmiten tehnyt äänirooleja animeen, joista hänen tunnetuin ja pitkäaikaisin ääniroolinsa on Dragon Ball -sarjoista ja -elokuvista tuttu Goku. Schemmelin on dubbausroolien lisäksi tehnyt alkuperäisrooleja muun muassa Kappa Mikeyyn, Teini-ikäisiin mutanttininjakilpikonniin, Eläköön Pinataan ja Chaoticiin.
Hän on myös tehnyt ohjaustöitä animesarjojen parissa NYAV Postille ja entisenä muusikkona Schemmel pitää myös eletronisen musiikin säveltämisestä.
Aiheesta muualla

Wikimedia Commonsissa on kuvia tai muita tiedostoja aiheesta .
Anime News Network
Crystalacids
TV.com (Arkistoitu – Internet Archive)
AnimeCons
Sean Sellers

Sean Richard Sellers (18. toukokuuta 1969 – 4. helmikuuta 1999) oli yhdysvaltalainen, jonka Oklahoma teloitti 16-vuotiaana tehdyistä murhista. Sellers oli yksi niistä 22:sta henkilöstä, jotka Yhdysvalloissa teloitettiin vuoden 1976 jälkeen alaikäisenä tehdyistä rikoksista. Vuonna 2005 tehty korkeimman oikeuden päätös lopulta kielsi alaikäisten rikoksentekijöiden teloittamisen.
Sellers oli ensimmäinen Oklahoman vuoden 1976 jälkeen teloittama alaikäinen rikoksentekijä. Toinen ja viimeinen oli Scott Hain (k. 2003), joka oli samalla koko Yhdysvaltain viimeinen alaikäisenä tehdyistä rikoksista teloitettu henkilö.
Rikos, tuomio ja vankeus

8. syyskuuta 1985 Sellers surmasi Oklahoma Cityssä Circle K:n myyjän, joka oli kieltäytynyt myymästä hänelle olutta. 5. maaliskuuta 1986 Sellers surmasi äitinsä ja isäpuolensa, kun nämä nukkuivat kotonaan Oklahoma Cityssä. Sellers yritti saada ulkopuolisen tunkeutujan näyttämään kaksoismurhan tekijältä.
Sellers pidätettiin ja tuomittiin kuolemaan vuonna 1986. Hän väitti olleensa teot tehdessään saatananpalvoja ja demonien vallassa. Vankilassa hän ilmoitti kääntyneensä kristityksi.
Sellers sai vankeusaikanaan medianäkyvyyttä, ja hänen ystävänsä perustivat hänen puolestaan kotisivut nettiin. Hän kirjoitti runoja ja rakkaustarinoita sisältäneen Shuladore-kirjan, joka julkaistiin omakustanteisena. Kristillinen kustantamo julkaisi Sellersin omaelämäkerran Web of Darkness (1999).
Tuomiosta valittaessaan Sellers yritti vedota dissosiatiiviseen identiteettihäiriöön.
Rikos, tuomio ja vankeus > Teloitus

Sellers teloitettiin myrkkyruiskeella 4. helmikuuta 1999. Hän oli kuollessaan 29-vuotias. Myrkyn alettua virrata hänen suoniinsa hän lauloi ylistystä: "Set my spirit free that I might praise thee. Set my spirit free that I might worship thee."
Saud ibn Rašid al-Mu’alla

| Saud ibn Rašid al-Mu’alla> Umm al-Qaiwainin emiiri |
| --- | --- |
 2009 alkaen  
Edeltäjä:  Rašid ibn Ahmad al-Mu’alla
Henkilötiedot
Syntynyt: 1. lokakuuta 1952 (ikä 72)
Tiedot
Tutkinnot:  Kairon yliopisto
Šeikki Saud ibn Rašid al-Mu’alla (arab. سعود بن راشد المعلا‎, Sa‘ūd ibn Rāšid al-Mu‘allā) on Umm al-Qaiwainin emiiri ja ja Arabiemiraattien korkeimman neuvoston jäsen vuodesta 2009.
Saud on opiskellut taloustiedettä Libanonissa ja Egyptissä. Hän työskenteli Arabiemiraatttien ulkoministeriössä, nousi Umm al-Qaiwainin kruununprinssiksi 1983 ja isänsä Rašid ibn Ahmad al-Mu’allan kuoleman jälkeen emiiriksi vuonna 2009.
Hän on naimisissa Ras al-Khaiman edellisen hallitsijan Šeikki Saqr bin Mohammed Al Qasimin tyttären kanssa. Heillä on kymmenen poikaa.
Seiska

Seiska tarkoittaa seuraavia asioita:
7, luku
Seiska, suomalainen aikakauslehti
seiska, korttipeli
Seiska, rap-artisti
Seiska, jalkapallon sarjataso Suomessa
San Marinon parlamenttivaalit 1983

San Marinon parlamenttivaalit 1983 toimitettiin San Marinossa 29. toukokuuta 1983. Vaaleissa valittiin viideksi vuodeksi 60 edustajaa San Marinon suur- ja yleisneuvostoon. 18 vuotta täyttäneet olivat äänioikeutettuja, ja heistä 79,5 prosenttia äänesti. Suurin puolue vaaleissa oli kristillisdemokraatit.
Tulokset

Paikkajako:
Kristillisdemokraatit: 26
Kommunistit: 15
Sosialistit: 9
Sosialistisen yhdistymisen puolue: 8
Sosialidemokraatit: 1
Republikaanit: 1.
Seis maailma – tahdon ulos

Seis maailma – tahdon ulos (Stop the World, I Want to Get Off) on Leslie Bricussen ja Anthony Newleyn kirjoittama musikaali, joka sai ensi-iltansa Lontoossa vuonna 1961.
Sirkusmaailmaan sijoittuva tarina kertoo Pikkumiehestä, eräänlaisesta jokamieshahmosta, joka haluaa menestystä ja suosiota niin työelämässä kuin naistenkin keskuudessa. Valloitettuaan rakastamansa Evien hän kuitenkin huomaa juuttuneensa tylsään perhe-elämään ja alkaa paeta uusiin lemmenseikkailuihin, joissa naisroolia näyttelee aina sama näyttelijä kun Evietäkin. Työelämässäkin Pikkumies etenee johtajaksi ja lopulta poliitikoksi, muttei saavuta onnea siinäkään.
Musikaalia pidettiin 1960-luvun alussa uraauurtavana vapaan muotonsa, kekseliäisyytensä ja allegorisuutensa ansiosta. Sen tuotantoon tarvitaan vain kaksi mies- ja kolme naisnäyttelijää.
Suomessa musikaali sai ensi-iltansa Helsingin Kansanteatterissa syksyllä 1963 Esko Elstelän suomentamana nimellä Seis maailma – tahdon ulos. Pääosissa näyttelivät Ismo Kallio ja Tiina Rinne. Musikaalin on suomentanut Esko Elstelä. 1960-luvulla musikaalin tuottivat Suomessa myös Kouvolan Teatteri, Imatran Teatteri, Porin Teatteri, Tampereen Työväen Teatteri, Åbo Svenska Teater (ruotsiksi) ja Mikkelin Teatteri sekä myöhemmin Kuopion Yhteisteatteri, Jyväskylän kaupunginteatteri ja Savonlinnan kaupunginteatteri. Vuonna 2011 Vaasan kaupunginteatteri toi musikaalin ensi-iltaan nimellä Maailma seis!.
San Marinon parlamenttivaalit 1993

San Marinon parlamenttivaalit 1993 toimitettiin San Marinossa vuonna 1993. Vaaleissa valittiin 60 edustajaa San Marinon suur- ja yleisneuvostoon, joista seitsemän oli naisia. Ehdokkaita oli 272. Vaalien äänestysprosentti oli 80,3. Eniten paikkoja vaaleissa sai kristillisdemokraatit. Parlamenttiin nousi myös kolme uutta puoluetta: demokraattinen kansanpuolue, demokraattinen liike ja kommunistit.
Tulokset

Paikkajako vuoden 1993 vaalien jälkeen San Marinossa:
Kristillisdemokraatit: 26
Sosialistit: 14
Edistykselliset demokraatit: 11
Demokraattinen kansanpuolue: 4
Demokraattinen liike: 3
Kommunistit: 2.
Samoan tala

| Samoan tala |
| --- | --- |
ISO 4217 -koodi:  WST 
Keskuspankki:  Central Bank of Samoa
Symboli:  WS$ 
Käyttäjät:   Samoa
Jaettava yksikkö:  sene
Samoan tala (virallinen koodi WST) (WS$) on Samoan virallinen rahayksikkö. Samoan tala jakautuu 100 seneen.
Samoan taloja myöntää Samoan keskuspankki.
Kolikot

Samoalla on käytössä viisi eri arvoista kolikkoa. Ne ovat 5 senen-, 10 senen-, 20 senen-, 50 senen- ja yhden talankolikot. Kaikki nykyiset kolikot on julkaistu vuonna 1991 paitsi 50 senenkolikko, joka on julkaistu vuonna 1990.
Setelit

Kaikki setelit on valmistettu polymeerisestä muovista ja julkaistu vuonna 2008 paitsi 2 talan seteli, joka on julkaistu vuonna 1991 ja on valmistettu polymeerisestä paperista.
| Arvo | Mitat (mm) | Väritys | Materiaali | Julkaistu |
| --- | --- | --- | --- | --- |
| 2 | 139 x 71 | sininen | Polymeerinen paperi | 29. syyskuuta 1991 |
| 5 | 139 x 71 | punainen | Polymeerinen muovi | 1. elokuuta 2008 |
| 10 | 139 x 71 | vaaleansininen,  vihreä | Polymeerinen muovi | 1. elokuuta 2008 |
| 20 | 139 x 71 | keltainen, oranssi | Polymeerinen muovi | 1. elokuuta 2008 |
| 50 | 139 x 71 | violetti | Polymeerinen muovi | 1. elokuuta 2008 |
| 100 | 139 x 71 | smaragdinvihreä | Polymeerinen muovi | 1. elokuuta 2008 |
Samuel M. Jones

Samuel M. Jones
Samuel M. Jones  (3. elokuuta 1846 Ty Mawr, Wales, Yhdistynyt kuningaskunta – 12. heinäkuuta 1904 Toledo, Ohio, Yhdysvallat) oli ohiolainen liikemies ja poliitikko. Hän oli näkyvä hahmo progressivisteiksi kutsutussa liikkeessä, jonka tavoitteena oli parantaa ihmisten elinoloja ja vähentää vastakkainasettelua.
Jones työskenteli nuoresta asti öljyteollisuuden palveluksessa, teki pumppaamiseen liittyviä keksintöjä ja hankki merkittävän omaisuuden. Vuonna 1892 Jones perusti Toledoon yrityksen, jossa valmistettiin hänen keksimiään laitteita. Hän maksoi työntekijöilleen kunnon palkkaa ja rajoitti työaikaa kahdeksaan tuntiin päivässä. Vuonna 1897 hänet valittiin Toledon pormestariksi republikaanien ehdokkaana mutta työläisten äänillä. Hän paransi työväestön oloja myös pormestarina toimiessaan. Vuonna 1899 republikaaninen puolue ei huolinut häntä ehdokkaakseen. Jones asettui ehdolle sitoutoumattomana ja sai 70 prosenttia äänistä.
Saudi-Araabia

Saudi-Araabia oli punk-yhtye Koplista, Tallinnasta. Vuonna 1980 perustettu Saudi-Araabia oli neuvosto-Viron ensimmäinen naisten muodostama punk-yhtye.
Kokoonpano

Margit Poola, laulu
Reet Pikkaru, kitara
Astrid Vadi, basso
Margit Kuusk, rummut
Saudan kirkko

| Saudan kirkko Sauda kyrkje |
| --- | --- |
 Kirkko vuonna 1950.
Sijainti:  Sauda, Norja
Kirkkokunta:  Norjan kirkko
Hiippakunta:  Stavangerin hiippakunta
Rakentamisvuosi:  1866
Suunnittelija:  H. D. F. Linstow
Materiaali:  puu
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Saudan kirkko (norj. Sauda kyrkje) on Saudan kunnassa Rogalandin läänissä Norjassa sijaitseva puinen pitkäkirkko vuodelta 1866.
Kirkko vuonna 1913.
Aiheesta muualla

Kuvia tai muita tiedostoja aiheesta Saudan kirkko Wikimedia Commonsissa
Maserati Formula 1 -sarjassa

|  Maserati |
| --- | --- |
Koko nimi:  Officine Alfieri Maserati
Päämaja:  Italia
Perustajat:  Alfieri II Maserati,   Bindo Maserati,   Ettore Maserati
Tunnetuimmat kuljettajat:   Juan Manuel Fangio  Stirling Moss
Moottorit:  Maserati 4CLT L4C, A6GC S6, 250/F1 S6, 250/T2 V12
Saavutukset Formula 1:n MM-sarjassa
Ensimmäinen kilpailu:  Britannian Grand Prix 1950
Kilpailuja:  71
Valmistajien maailmanmestaruuksia:  0
Kuljettajien maailmanmestaruuksia:  1 (1957)
Voittoja:  9
Paalupaikkoja:  10
Nopeimpia kierroksia:  15
MM-pisteitä:  6
Viimeinen kilpailu:  Yhdysvaltain Grand Prix 1960
Maserati oli yksi 1950-luvun maineikkaimmista talleista. Ensimmäisen kerran talli voitti osakilpailun 1953 Juan Manuel Fangion johdolla, joka ajoi myös alkukaudella 1954 voittoja tallille ennen siirtymistään kesken kauden Mercedeksen kilpa-kuljettajaksi. Mestaruuden jälkeen Maserati joutui suvantovaiheeseen, mutta nousi uudelleen huipulle (hetkeksi) 1957 jälleen Fangion ansiosta. Maseratin lopullinen alamäki alkoi tuon jälkeen ja talli vetäytyi F1-sarjasta 1960.
Maserati 250F
Maseratin asiakastallien tulokset

| 1958 | Scuderia Centro Sud | Maserati 250F | Maserati 250F1 2.5 L6 | P |  Carroll Shelby |  |  |  |  |  | Kesk. | 9 |  |  | Kesk. |  |
| 1958 | Scuderia Centro Sud | Maserati 250F | Maserati 250F1 2.5 L6 | P |  Troy Ruttman |  |  |  |  |  | 10 |  | DNS |  |  |  |
| 1958 | Scuderia Centro Sud | Maserati 250F | Maserati 250F1 2.5 L6 | P |  Hans Herrmann |  |  |  |  |  |  |  | Kesk. |  |  |  |
| 1958 | Scuderia Centro Sud | Maserati 250F | Maserati 250F1 2.5 L6 | P |  Cliff Allison |  |  |  |  |  |  |  |  | Kesk. |  |  |
| 1958 | Scuderia Centro Sud | Maserati 250F | Maserati 250F1 2.5 L6 | P |  Maria Teresa de Filippis |  |  |  |  |  |  |  |  | Kesk. |  |  |
| 1958 | Maria Teresa de Filippis | Maserati 250F | Maserati 250F1 2.5 L6 | P |  Maria Teresa de Filippis |  | DNQ |  |  | 10 |  |  |  |  | Kesk. |  |
| 1958 | André Testut | Maserati 250F | Maserati 250F1 2.5 L6 | P |  André Testut |  | DNQ |  |  |  |  |  |  |  |  |  |
| 1958 | André Testut | Maserati 250F | Maserati 250F1 2.5 L6 | P |  Louis Chiron |  | DNQ |  |  |  |  |  |  |  |  |  |
| 1959 | Scuderia Ugolini | Maserati 250F | Maserati 250F1 2.5 L6 | D |  | MON | 500 | NED | FRA | GBR | GER | POR | ITA | USA |  |  |
| 1959 | Scuderia Ugolini | Maserati 250F | Maserati 250F1 2.5 L6 | D |  Giorgio Scarlatti | DNQ |  |  | 8 |  |  |  |  |  |  |  |
| 1959 | Scuderia Ugolini | Maserati 250F | Maserati 250F1 2.5 L6 | D |  Carel Godin de Beaufort |  |  |  | 9 |  |  |  |  |  |  |  |
| 1959 | Monte Carlo Auto Sport | Maserati 250F | Maserati 250F1 2.5 L6 | D |  André Testut | DNQ |  |  |  |  |  |  |  |  |  |  |
| 1959 | Scuderia Centro Sud | Maserati 250F | Maserati 250F1 2.5 L6 | D |  Asdrúbal Fontes Bayardo |  |  |  | DNQ |  |  |  |  |  |  |  |
| 1959 | Scuderia Centro Sud | Maserati 250F | Maserati 250F1 2.5 L6 | D |  Fritz d'Orey |  |  |  | 10 | Kesk. |  |  |  |  |  |  |
| 1959 | Ottorino Volonterio | Maserati 250F | Maserati 250F1 2.5 L6 | D |  Giulio Cabianca |  |  |  |  |  |  |  | 15 |  |  |  |
| 1959 | Phil Cade | Maserati 250F | Maserati 250F1 2.5 L6 | D |  Phil Cade |  |  |  |  |  |  |  |  | DNS |  |  |
| 1960 | Giorgio Scarlatti | Maserati 250F | Maserati 250F1 2.5 L6 | D |  | ARG | MON | 500 | NED | BEL | FRA | GBR | POR | ITA | USA |  |
| 1960 | Giorgio Scarlatti | Maserati 250F | Maserati 250F1 2.5 L6 | D |  Giorgio Scarlatti | Kesk. |  |  |  |  |  |  |  |  |  |  |
| 1960 | Nasif Estéfano | Maserati 250F | Maserati 250F1 2.5 L6 | D |  Nasif Estéfano | 14 |  |  |  |  |  |  |  |  |  |  |
| 1960 | Antonio Creus | Maserati 250F | Maserati 250F1 2.5 L6 | D |  Antonio Creus | Kesk. |  |  |  |  |  |  |  |  |  |  |
| 1960 | Gino Munaron | Maserati 250F | Maserati 250F1 2.5 L6 | D |  Gino Munaron | 13 |  |  |  |  |  |  |  |  |  |  |
| 1960 | Ettore Chimeri | Maserati 250F | Maserati 250F1 2.5 L6 | D |  Ettore Chimeri | Kesk. |  |  |  |  |  |  |  |  |  |  |
| 1960 | H.H. Gould | Maserati 250F | Maserati 250F1 2.5 L6 | D |  Horace Gould |  |  |  |  |  |  |  |  | DNS |  |  |
| 1960 | Joe Lubin | Maserati 250F | Maserati 250F1 2.5 L6 | D |  Bob Drake |  |  |  |  |  |  |  |  |  | 13 |  |
† Jaettu auto.
Huomioita

↑  Alberto Ascari, Onofre Marimón ja Stirling Moss ajoivat Maseratille yhteisen kilpailun nopeimman kierroksen vuoden 1954 Britannian GP:ssä.
↑  Valmistajien maailmanmestaruus alkoi kaudesta 1958 lähtien. Maserati sai kaudella 1958 6 MM-pistettä.
↑  Carroll Shelby ja Masten Gregory eivät saaneet pisteitä vuoden 1958 Italian GP:n 4.sijasta, koska he jakoivat auton.
Signe Klinting

| Mitalit | Mitalit | Mitalit |  |
| --- | --- | --- | --- |
|  Signe Klinting keskimatkalla juniorien MM-kilpailuissa vuonna 2007. |  Signe Klinting keskimatkalla juniorien MM-kilpailuissa vuonna 2007. |  Signe Klinting keskimatkalla juniorien MM-kilpailuissa vuonna 2007. |  |
Maa:   Tanska
Naisten suunnistus
| MM-kilpailut  | MM-kilpailut  | MM-kilpailut  |  |
|  Hopeaa | Strömstad 2016 | viesti |  |
Signe Klinting (s. 17. huhtikuuta 1990 Hillerød, Tanska) on tanskalainen suunnistaja. MM-kilpailuista Klintingin paras saavutus on viestin MM-hopea Strömstadin MM-kilpailuista 2016. Henkilökohtaisilla matkoilla hänen paras saavutuksensa on sprintin 12:s sija Lausannen MM-kilpailuista 2012. Sama tulos on myös hänen paras sijoituksensa suunnistuksen maailmancupin osakilpailusta. Maailmancupin kokonaiskilpailussa hänen paras sijoituksensa on 41:s sija. EM-kilpailuista hänen paras saavutuksensa on keskimatkan 40:s sija Falunin EM-kilpailusta 2012. Juniorien MM-kilpailuista hän saavutti yhden MM-kullan viestistä vuonna 2010, yhden MM-hopean viestistä vuonna 2008 ja kaksi MM-pronssia keskimatkalta vuonna 2006 ja viestistä vuonna 2009.
Signe Jauhiainen

Signe Jauhiainen on suomalainen taloustieteilijä. Hän työskentelee tutkimuspäällikkönä Kansaneläkelaitoksessa. Aiemmin hän on työskennellyt muun muassa ekonomistina Eläketurvakeskuksessa ja tutkimusjohtajana Pellervon taloustutkimuksessa.
Jauhiainen on koulutukseltaan kauppatieteiden tohtori. Hän väitteli tohtoriksi Jyväskylän yliopistosta vuonna 2010 otsikolla "Studies on Human Capital Flows and Spatial Labour Markets".
Signe Johansson

Signe Johansson
Signe Dagmar Charlotta Johansson (Engdahl; 27. toukokuuta 1905 Tukholma – 9. toukokuuta 2010 Tukholma) oli ruotsalainen uimahyppääjä. Hän kilpaili vuoden 1924 kesäolympialaisissa Pariisissa, mutta jäi mitaleitta sijoittuen ponnahduslaudalla viidenneksi. Hän avioitui yleisurheilija Nils Engdahlin kanssa. Hän eli maailman vanhimmaksi olympialaisissa kilpailleeksi urheilijaksi.
Sammy Davis Jr.

| Sammy Davis Jr>  |
| --- | --- |
 Sammy Davis Jr. vuonna 1989
Henkilötiedot
Syntynyt: 8. joulukuuta 1925 Harlem, New York
Kuollut: 16. toukokuuta 1990 (64 vuotta) Beverly Hills, Kalifornia
Ammatti:  laulaja, elokuvanäyttelijä, steppaaja, muusikko
Muusikko
Taiteilijanimi:  Smokey
Laulukielet:  englanti
Aktiivisena:  1928–1990
Tyylilajit:  pop
Soittimet:  vibrafoni ja piano 
Levy-yhtiöt:  Capitol, Reprise, MGM, Motown, Warner Bros., 20th Century Fox, Decca, Verve
Aiheesta muualla
www.sammydavis-jr.com
  [ Muokkaa Wikidatassa ] [ ohje ]  
Samuel George ”Sammy” Davis Jr. (8. joulukuuta 1925 – 16. toukokuuta 1990) oli yhdysvaltalainen laulaja ja näyttelijä.
Ura

Davis alkoi harrastaa steppausta jo kolmivuotiaana. Varsinaisen uransa hän aloitti toisen maailmansodan jälkeen yökerholaulajana. Läpimurtoalbuminsa Starring Sammy Davis, Jr. (1955) jälkeen hän esiintyi myös monissa elokuvissa ja Broadway-tuotannoissa. Monet pitävät hänen parhaimpina esiintymisvuosinaan 50- ja 60-lukua. Uransa myöhemmäsä vaiheessa hän muodosti Rat Pack -nimisen kaveripiirin hyvien ystäviensä Frank Sinatran ja Dean Martinin kanssa. Tunnetuin hänen esittämänsä laulu on Leslie Bricussen ja Anthony Newleyn tekemä The Candy Man, joka alun perin soitettiin vuoden 1971 elokuvassa Jali ja suklaatehdas. Muistettavimpiin esityksiin kuuluvat myös hitit ”Mr. Bojangles”, ”What Kind of Fool Am I”, ”Hey There” ja ”I’ve Gotta Be Me”.[lähde? ]